Nordjylland får endnu en smuk forårsdag med masser af sol, og det bringer UV-indekset op på 4. Så der er ved a være grund til at finde solcremen frem, fortæller Sebastian Pelt fra TV2 Vejret. Efter en skyfri morgen med temperaturer mellem nul og fem grader, vil temperaturen stige til 16-17 grader, lidt køligere ved kysterne. Lokalt i det centrale Himmerland og et strøg nordpå til omkring Tylstrup kan temperaturen nå 18 grader, siger Sebastian Pelt. Der bliver kun få skyer og ganske lidt vind fra forskellige retninger.

Referat:
Vi får endnu en smuk forårsdag i Nordjylland med masser af sol og temperaturer op til 17-18 grader